|  |
| --- |
| http://rizicna.azo.hr/iszo/images/grb_rh.jpg;jsessionid=CE5F30DFABBBB358186F0229ABAF976E |
|  R E P U B L I K A H R V A T S K A |
|  ZADARSKA ŽUPANIJA |
| grb općine Preko-1 |  OPĆINA PREKOOPĆINSKI NAČELNIK |

KLASA: 551-10/20-01/01

URBROJ: 2198/13-02/1-20-25

Preko, 30. studenoga 2020. godine

Na temelju Odluke Ministarstva rada i mirovinskog sustava o financiranju projekta „Otočka žena“ Klasa: 910-04/20-09/32, Urbroj: 524-06-03-01-01/1-20-120 od 24. lipnja 2020. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020., u okviru Poziva za dodjelu bespovratnih sredstava „Zaželi – Program zapošljavanja žena – faza II“, Broj poziva: UP.02.1.1.13., Kodni broj Ugovora: UP.02.1.1.13.0102 od 29. srpnja 2020. godine, te članka 46. st. 3. Statuta Općine Preko („Službeni glasnik Općine Preko“ broj: 1/18 i 1/20), Općinski načelnik Općine Preko, raspisuje

O G L A S

za prijem u radni odnos na određeno vrijeme

za potrebe provedbe aktivnosti u sklopu projekta „Otočka žena“

u okviru Poziva „Zaželi - Program zapošljavanja žena – faza II"

RADNICA ZA PRUŽANJE USLUGE POTPORE I PODRŠKE STARIJIM OSOBAMA I OSOBAMA U NEPOVOLJNOM POLOŽAJU

Broj traženih radnica: 2 radnice

Trajanje radnog odnosa: 12 (dvanaest) mjeseci

Mjesto rada: Područje Općine Preko

Radno vrijeme: Puno radno vrijeme

Opis poslova:

* dostava namirnica,
* pomoć u pripremi obroka u kućanstvima krajnjih korisnika,
* pomoć u održavanju čistoće stambenog prostora/domova krajnjih korisnika,
* pomoć pri oblačenju i svlačenju,
* briga o higijeni i osobnom izgledu,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje

 računa, dostava pomagala i sl.),

* pružanje podrške krajnjim korisnicima kroz razgovore i druženje te uključivanje u

 društvo, pratnju i pomoć u različitim socijalnim aktivnostima

* i druge poslove vezane uz skrb starijih osoba.

Vrijeme početka i trajanja rada: za vrijeme trajanja projekta„Otočka žena“

Ciljane skupine:

Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a s naglaskom na teže zapošljive skupine u lokalnoj zajednici (primjerice, žene od 50 godina naviše, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice).

Ostali uvjeti:

- punoljetnost

- ne vođenje kaznenog postupka

Uz prijavu na oglas kandidati trebaju priložiti:

1. Obrazac prijave,
2. Životopis s kontakt telefonom
3. Presliku osobne iskaznice
4. Potvrdu Hrvatskog zavoda za zapošljavanje o razdoblju neprekidne nezaposlenosti,
5. Ispis staža iz E-knjižice Hrvatskog zavoda za mirovinsko osiguranje,
6. Dokaz o završenom obrazovanju
7. Dokaz o pripadnosti ciljanoj skupini (npr. žene s invaliditetom: preslika Rješenja o invaliditetu
8. Uvjerenje o nekažnjavanju – ne starije od 6 mjeseci
9. Izjava o pristanku na osposobljavanje
10. Izjava o suglasnosti za korištenje osobnih podataka

Nepravovremene i nepotpune prijave neće se razmatrati.

Obrazac prijave, obrazac Izjave o pristanku na osposobljavanje kao i obrazac Izjave o suglasnosti za korištenje osobnih podataka može se dobiti u općinskoj službi Općine Preko, Trg hrvatske nezavisnosti 2, Preko, radnim danom od 8,00 do 14,00 sati ili na internet stranicama Općine Preko: [www.opcina-preko.hr](http://www.opcina-preko.hr).

Prijave na oglas za mogućnost zapošljavanja u sklopu provedbe projekta „Otočka žena " podnose se zaključno s danom 8. prosinca 2020. godine, **s naznakom „Prijava na oglas u sklopu projekta „Otočka žena" na adresu Općina Preko, Trg hrvatske nezavisnosti 2, 23273 Preko. Prijave se mogu dostaviti i u pisarnicu Općine Preko na adresu Trg hrvatske nezavisnosti 2, 23 273 Preko.**

S kandidatkinjama koje ispunjavaju formalne uvjete (tj. koje su se pravovremeno prijavile i čije su prijave potpune) obavit će se intervju, a u slučaju velikog broja prijava prethodno će se organizirati pismeno testiranje.

O terminima održavanja intervjua i eventualnog pismenog testiranja kandidatkinje će biti obaviještene na kontakte navedene u životopisu, a obavijest će biti dostupna i na mrežnoj stranici Općine Preko [www.opcina-preko.hr](http://www.opcina-preko.hr).

Ako kandidatkinja ne pristupi testiranju, smatrat će se da je povukla prijavu na Natječaj.

O ishodu izbora kandidata koji ispunjavaju tražene uvjete, podnositelji prijava bit će
obaviješteni u zakonskom roku.

Općina Preko zadržava pravo na poništenje Natječaja bez posebnog objašnjenja.

Sve informacije o Natječaju mogu se dobiti pozivom na broj 023/286-445 ili putem e-pošte: opcina-preko@preko.hr.

Odabrane kandidatkinje obvezne su pohađati i zavrišti program osposobljavanja u sklopu provedbe projektnih aktivnosti.

OPĆINSKI NAČELNIK

Jure Brižić

Dostaviti:

1. Hrvatski zavod za zapošljavanje, Ispostava Zadar,
2. Oglasna ploča Općine Preko,
3. Evidencija - ovdje,
4. Arhiva